Vir Altyd Net Sy “Byvrou”… – hier "blok" ek!
Vir Altyd Net Sy “Byvrou”…
Sonder om uit die oude doos te klink, maar baie mans van vandag het geen behoefte daaraan om te “commit” nie.
Waarom sê ek so? Want baie vrouens, selfs jou sogenaamde hooggeleerde vrouens is maar net te gewillig om “als” te gee wat mans begeer.
Waarom sal hy die eerbare ding doen as hy “als” kan kry, sonder dat dit hom enige sent, of net ‘n gryntjie commitment kos?
In baie gevalle gaan plak hulle sommer op die vrou se onkoste by haar aan huis, wasgoed word gedoen, kos word gegee, goed word betaal, maar oi, oral op sosiale media (en moenie van by die kerk vergeet nie) staan die verhoudingstatus soos ‘n geel oorryp puisie: enkellopend net vir in geval hy dalk die “ware vrou/meisietjie van sy drome raakloop” maw die trophy-vroutjie waarvan die hele wereld maar kan weet, en wat nie reeds deur sy soort ingeloop/ingery was nie.
Is vrouens rerig so desperaat dat hulle geen selfrespek oorhet nie, of gaan dit werklik oor statistiek wat reken vir elke 10 vrouens is daar 1 man? Dus vat sy maar wat sy kry.
Hierdie sg enkellopende mans met hul kamtige eie huise, maar wat in die nagte van die een vrou na die ander se huis sluip, ongeag haar huwelikstatus en net vir ‘n “gelukkie“, laat my verstom. Maar wat vir my erger is, is hierdie vrouens wat maar te graag die tipe mans in hul hart, huis en lewens toelaat, en moenie vergeet van hul beursie nie.
Ek kyk na hulle en al wat ek kan dink is, sucker jy verdien jou seerkry cum laude, want rerig geen man is dit werd nie, hoe gaan hierdie man eendag wees as hy tot trou kom? Ek glo nie sy skelmstreke kom op ‘n einde nie, hy raak net skelmer – of hy dink in elk geval so min van die vrou met wie hy getroud is, dat hy nie eens sal omgee as sy weet hy is ‘n nagsluiper nie.
Of nog erger, hy ruil al hierdie vrouens by wie hy so tydens sy sg “proudly single” stadium rondgesluip het in vir ‘n goeie, mooi ou maagdelike meisietjie met wie hy voor die kansel kan staan, en sy ewige trou aan sal sweer… met “al” sy dames van die nag as getuie van sy gelukkige dag, en sy voorneme van getrouheid aan die nuwe vrou in sy lewe, net om sy laaste stekie in te kry…. en net omdat sy nie tweedehands is nie!!!
Hy het haar gejag, sy is die trophy vrou, en die ander was net die jag om sy luste en behoeftes te bevredig… sucker!!!
20 thoughts on “Vir Altyd Net Sy “Byvrou”…”
Julie 23, 2017 at 8:50 vm
Dis hartseer, maar waar van baie mans en vroue. Gelukkig nie waar van almal nie.
Julie 23, 2017 at 9:45 vm
Dankie tog gelukkig nie van almal nie, maar selfs een of twee is net te erg…
Julie 23, 2017 at 3:00 nm
Eish! Onthou net, daar is deesdae net so baie vrouens ook wat nie wil “commit” nie. Daar is ook vrouens wat ‘n man sal lok net vir die sekutiteit van sy bankrekening, nie omdat sy soseer ‘n vaste verhouding wil hê nie. Dan is daar vrouens (en ek verwys nie na seksuele oriëntasie hier nie) wat doodeenvoudig nie ‘n man nodig het om te trou net om haar menswees te voltooi nie. Die samelewing bestaan uit allerhande soorte en nie almal deel dieselfde oortuigings nie.
Julie 23, 2017 at 4:17 nm
Ja dit is beslis so maar ek het die slag spesifiek na mans verwys omdat dit huidiglik is waar ek in my perspektief is. En dan die vrouens wat nie omgee om 2de viool te speel nie, net omdat sy verleë is oor die aandag v ‘n spesifieke man ten koste van haarself
Julie 23, 2017 at 4:51 nm
Hulle moet ons bejammer en met liefde benader, sonder veroordeling, maar met die doel om te onderskraag. Dit geld veral wanneer hierdie persone na aan jou is, want as ‘n mens te hard optree, verloor jy dalk meer as wat jy probeer wen het.
Julie 23, 2017 at 5:53 nm
Ek weet dit is Bybels-korrek om te doen wat jy hier sê… maar…
Julie 23, 2017 at 6:01 nm
Jip, dis moeilik om net weg te kyk, veral as jou oortuiging so sterk is soos wat ek weet jy oor die saak voel.
Julie 23, 2017 at 4:52 nm
Ek ken vrouens wat dit toelaat. Hulle is dikwels eensaam en bietjie desperaat. En glo voor die voet nie dat hulle goed genoeg is vir ‘n man met integriteit nie. Maar hulle weet dit self nie. Wat die mans dink weet ons almal.
Julie 23, 2017 at 5:51 nm
Ek praat seker maklik maar ek verstaan rerig nie die tipe desperaatheid nie, al probeer ek hoe hard. Dit is net sleg vir mense wat dit sien en magteloos die vernedering moet toekyk.
Julie 23, 2017 at 7:58 nm
Dit is sleg ja. En om een of ander rede is niks wat mens se genoeg nie
Julie 23, 2017 at 8:13 nm
Julie 23, 2017 at 8:24 nm
… elke mens het maar sy eie spoke en geite…
Julie 23, 2017 at 8:26 nm
Solank jou spoke en geite nie ‘n ander se “wellbeing” beinvloed nie is dit 100%, sodra dit ‘n ander raak, is dit ‘n teken dat jy selfondersoek moet begin instel.
Julie 24, 2017 at 5:44 nm
Soms moet ons ongelukkig juis so iets van die lewe leer…
Julie 24, 2017 at 5:57 nm
Seker maar – daai ding van uit ‘n ander se foute leer, werk nie, ons moet dit aan ons eie bas voel.
Julie 23, 2017 at 9:53 nm
Ek verstaan dit ook nie…die desperaatheid en om heeltyd verneder te word!
Julie 24, 2017 at 7:00 vm
Baie bly dat jy saam met my stem – want ek het begin dink ek moet dalk die blog “dunk”, want ek word nogal aangevat oor dit.
Julie 24, 2017 at 11:58 vm
Die mensdom – mans en vrouens… die lewe…
Julie 26, 2017 at 12:21 vm
Commitment in die algemeen is deesdae n probleem, nie net tussen mans en vrouens in die saambly verband nie. Mense sukkel om hulle self te “commit” in ander fasette ook.
Julie 26, 2017 at 7:22 vm